OKRESNÁ PROKURATÚRA PREŠOV 
Masarykova 16, 080 97 Prešov

Číslo: 2 Pv 304/13/7707	Prešov 04.07.2016 
EEČ: 2-58-206-2016

U Z N E S E N I E

Trestná vec:	obv. XXXXX 
Trestný čin:	Prečin Nezaplatenie dane a poistného podľa § 278 odsek 1, odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Nezaplatenie dane a poistného podľa § 278 odsek 1, odsek 2 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Prešov zo dňa 7.5.2014 spisová značka 2 Pv 304/13/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ako zodpovedný pracovník spoločnosti XXXXX XXXXX, IČO : XXXXX, na miestne príslušný Daňový úrad Prešov podal

- dňa 25.10.2011 daňové priznanie k dani z pridanej hodnoty za 3. štvrťrok 2011, v ktorom priznal vlastnú daňovú povinnosť vo výške 4.085,51 EUR, z ktorej neuhradil Daňovému úradu Prešov sumu 3.148,83 EUR, hoci na jej úhradu mal dostatok finančných prostriedkov
- dňa 25.1.2012 daňové priznanie k dani z pridanej hodnoty za 4. štvrťrok 2011, v ktorom priznal vlastnú daňovú povinnosť vo výške 7.311,67 EUR, ktorú neuhradil Daňovému úradu Prešov, hoci na jej úhradu mal dostatok finančných prostriedkov
- dňa 15.2.2012 dodatočné daňové priznanie k dani z pridanej hodnoty za 3. štvrťrok 2011, v ktorom priznal vlastnú daňovú povinnosť vo výške 3.856,64 EUR, ktorú neuhradil Daňovému úradu Prešov, hoci na jej úhradu mal dostatok finančných prostriedkov
- dňa 25.4.2012 daňové priznanie k dani z pridanej hodnoty za 1. štvrťrok 2012, v ktorom priznal vlastnú daňovú povinnosť vo výške 5.228,37 EUR, ktorú neuhradil Daňovému úradu Prešov, hoci na jej úhradu mal dostatok finančných prostriedkov
- dňa 25.7.2012 daňové priznanie k dani z pridanej hodnoty za 2. štvrťrok 2012, v ktorom priznal vlastnú daňovú povinnosť vo výške 3.603,71 EUR, ktorú neuhradil Daňovému úradu Prešov, hoci na jej úhradu mal dostatok finančných prostriedkov
- dňa 25.10.2012 daňové priznanie k dani z pridanej hodnoty za 3. štvrťrok 2012, v ktorom priznal vlastnú daňovú povinnosť vo výške 7.449,22 EUR, ktorú neuhradil Daňovému úradu XXXXX, hoci na jej úhradu mal k dispozícii finančné prostriedky vo výške 1.624,43 EUR
- dňa 25.1.2013 daňové priznanie k dani z pridanej hodnoty za 4. štvrťrok 2012, v ktorom priznal vlastnú daňovú povinnosť vo výške 4.040,56 EUR, ktorú neuhradil Daňovému úradu Prešov, hoci na jej úhradu mal dostatok finančných prostriedkov
- dňa 25.2.2013 daňové priznanie k dani z pridanej hodnoty za január 2013, v ktorom priznal vlastnú daňovú povinnosť vo výške 1.811,42 EUR, ktorú neuhradil Daňovému úradu Prešov, hoci na jej úhradu mal k dispozícii finančné prostriedky vo výške 646,18 EUR,

kde takto podanými daňovými priznaniami priznal za uvedené obdobia vlastnú daňovú povinnosť spolu vo výške 36.450,42 EUR, z ktorej sumu 29.460,39 EUR doposiaľ Daňovému úradu Prešov neodviedol, aj napriek tomu, že na jej úhradu mal dostatok finančných prostriedkov.
skutkovú vetu 

Uznesením prokurátora Okresnej prokuratúry Prešov zo dňa 7.5.2014, spisová značka 2 Pv 304/13/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
Proti obv. XXXXX bolo trestné stíhanie pre skutok právne kvalifikovaný ako prečin nezaplatenia dane a poistného podľa § 278 ods. 1 Tr. zákona podmienečne zastavené podľa § 216 ods. 1 Tr. poriadku uznesením sp. zn. 2 Pv 304/13/7707-16 zo dňa 7. mája 2014 a bola určená skúšobná doba v trvaní 18 mesiacov, ktorá začala plynúť právoplatnosťou tohto uznesenia dňa 23. mája 2014 a uplynula 23. novembra 2015. Uznesením mu nebola uložená žiadna povinnosť alebo obmedzenie.

	Po uplynutí skúšobnej doby boli probačným a mediačným úradníkom Okresného súdu  Prešov vyžiadané správy o povesti obvinenej osoby z miesta bydliska, obvodného úradu a príslušného OO PZ a bol aktualizovaný odpis registra trestov. Z týchto materiálov bolo zistené, že obvinená osoba v skúšobnej dobe má zaznamenané 3 priestupky, ide však o priestupky  pri porušení pravidiel cestnej premávky, teda nesúvisiace so stíhanou trestnou činnosťou. V odpise registra trestov má obvinený ďalší záznam, avšak skutok mal spáchať k 30. aprílu 2014, teda ešte pred začatím plynutia skúšobnej doby v tejto veci. Poškodená strana - Daňový úrad Prešov potvrdil, že obvinená osoba nemá nedoplatky evidované na DÚ Prešov. 

	Preto bolo potrebné rozhodnúť o tom, že sa obv. XXXXX osvedčil v skúšobnej dobe podmienečného zastavenia trestného stíhania, uloženej hore uvedeným uznesením.

	Právoplatnosťou uznesenie o tom, že obvinená osoba sa osvedčila, nastávajú účinky zastavenia trestného stíhania podľa § 9 ods. 1 písm. e) Tr. poriadku. 
Poučenie:
Proti tomuto uzneseniu je prípustná sťažnosť do troch (3) dní odo dňa jeho oznámenia; o sťažnosti rozhodne Krajská prokuratúra Prešov. Sťažnosť má odkladný účinok.) 

JUDr. Michal Barnišin
prokurátor